কামেশ্বর পাসওয়ান
কামেশ্বর পাসওয়ান (১৯৪১-২০১৮) ভারতের বিহার রাজ্যের একজন রাজনীতিবিদ এবং ভারতীয় জনতা পার্টির নেতা। তিনি প্রাক্তন প্রতিমন্ত্রী এবং রাজ্যসভা ও লোকসভার প্রাক্তন সদস্য। তিনি ১৯৭২ সালে বিহার বিধানসভায় প্রথমবারের মতো ভারতীয় জন সংঘের প্রার্থী হিসাবে নির্বাচিত হয়েছিলেন। পরে ১৯৭৭ সালে তিনি আবার বিধানসভায় নির্বাচিত হন এবং ১৯৭৯ পর্যন্ত তিনি বিহার সরকারের কল্যাণ মন্ত্রীর দায়িত্ব পালন করেন। পাসওয়ান ১৯৯০ সালে রাজ্যসভায় নির্বাচিত হন এবং ১৯৯৬ সাল পর্যন্ত এর সদস্য হিসাবে দায়িত্ব পালন করেন। একই বছর তিনি নওদা থেকে লোকসভায় নির্বাচিত হন। তিনি রামদয়ালু সিং কলেজ থেকে এমএ পাশ করেন এবং মুজাফফরপুরের লাঙ্গত সিং কলেজে পড়াশোনা করেছেন। তিনি পেশায় একজন শিক্ষক। পাসওয়ান জয়প্রকাশ নারায়ণ কর্তৃক পরিচালিত বিহার আন্দোলনে অংশ নিয়েছিলেন এবং ১৯৭৬ সালে তৎকালীন কংগ্রেস সরকার তাকে জরুরি সময়ে গ্রেপ্তার করে এবং ১৯ মাস জেল হাজতে রেখেছিল।